Angulus
Angulus in geometria est figura a duobus radiis finem communem habentibus, verticem appellatum, formata. Triangulum suum nomen habet, quod tres angulos habet. Trigonometria est pars mathematicae, quae de angulis, praecipue in triangulis, tractat. In astronomia angulus magni momenti est inclinatio orbitalis, inter planitiem orbitalem satellitis cuiusdam et planitiem orbitalem corporis, cuius est satelles. Mensura anguli est radian (rad) aut gradus (°). Gradus est 1/360 pars circuli. Radian est pars circuli, cuius circumferentia radium circuli aequat; est fere 57° (gradus). Angulus rectus est angulus 90° aut π/2 radianum; quadrata et alia rectangula quattuor angulos rectos habent.